Karasuk (elv)

Karasuk (russisk: Карасук) er ei elv i Novosibirsk oblast i Russland. Den er 531 km lang, med et nedbørfelt på 11 300 km².

Karasuk begynner rundt 100 km sørvest for Novosibirsk, på 190 moh. Den renner i sørvestlig retning gjennom en bred dal i de sørlige delene av Barabasteppene, til den munner ut i et endorheisk bekken med små sjøer og sumper rundt 105 moh, på grensen til Kasakhstan. Ved høy vannstand renner noe vann fra øst for byen Karasuk i sørlig retning over Tsjuman (russisk: Чуман) til elva Burla (russisk: Бурла)Store sovjetiske encyklopedia, og en annen del i nordlig retning over greinen Baganjonok (russisk: Баганёнок) til elva Bagan (russisk: Баган). Karasuk har ingen større sideelver.

Ved elvas nedre løp ligger byen og jernbaneknutepunktet Karasuk. 

Karasuks kildeområde ble 26. mars 2007 erklært som spesielt verneverdig område.Pressemelding fra nettstedet «Sibirskij Projekt»  (russisk)

 Referanser 

Kategori:Elver i Novosibirsk oblast